ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027392

ขอให้แก้ไขปัญหาเสียงดังรบกวนจากเครื่องสกรีนกล่องบรรจุภัณฑ์(กล่องกระดาษ) บริเวณ(ไม่ทราบเลขที่ตั้ง) ซอยบางขุนเทียน 6 แขวงบางบอน เขตบางบอน กรุงเทพมหานคร จุดสังเกตจากถนนเส้นบางขุนเทียน ระยะทางประมาณ 2 กิโลเมตร จะพบทางกลับรถ ให้กลับรถมาทางขวามือ เข้าซอยบางขุนเทียน 6 เลี้ยวแยกแรกทางขวามือ ขับต่อประมาณ 10-20 เมตร ให้เลี้ยวขวาและขับต่อไปอีกประมาณ 10-20 เมตร จะพบโกดังอยู่ตรงขวามือ มุงหลังคาสังกะสี เตี้ยๆ(บันทึกตามที่ผู้ร้องแจ้ง) เนื่องจากผู้ร้องแจ้งว่า ได้รับปัญหาความเดือดร้อนเสียงดังรบกวนจากเครื่องจักรดังกล่าวเป็นอย่างมาก เพราะเครื่องจักรติดตั้งอยู่ใกล้กลับหลังบ้านของผู้ร้อง ทำให้ผู้ร้องไม่สามารถนอนพักผ่อนได้ และยังมีปัญหามลภาวะหมอกควันจากเครื่องจักรฯ ผู้ร้องเกรงว่าอาจทำให้เกิดปัญหาสุขภาพได้ โดยจะเริ่มเปิดเครื่องจักรตั้งแต่เวลาประมาณ 09.00 น. และปิดเวลาประมาณ 17.00 น. เป็นประจำทุกวัน ซึ่งประสบปัญหามาเป็นระยะเวลา 3-4 วันแล้ว เบื้องต้นเมื่อวันที่ 05 กรกฎาคม 2566 เวลาประมาณ 12.30 ผู้ร้องได้แจ้งเรื่องไปยังสถานีตำรวจนครบาลท่าข้ามมีเจ้าหน้าที่(ไม่ระบุรายละเอียด)เข้ามาตรวจสอบและแจ้งกับผู้ร้องว่า"เสียงดังจริงๆ"ทางเจ้าหน้าที่ฯยังได้แนะนำให้ผู้ร้องถ่ายวิดีโอเอาไว้ ต่อมาเมื่อวันที่ 06 กรกฎาคม 2566 เวลาประมาณ 09.00 น. ผู้ร้องได้ติดต่อหาเจ้าหน้าที่อีกครั้ง มีเจ้าหน้าที่เพศชาย รับสายแจ้งว่าจะส่งเจ้าหน้าที่เข้าไปตรวจสอบอีกครั้ง จนปัจจุบันยังไม่ได้รับการแก้ไขใดๆ จึงประสงค์หน่วยงานแก้ไขปัญหาดังกล่าว เพื่ออำนวยความสะดวกและบรรเทาความเดือดร้อนให้แก่ผู้ร้องและประชาชนในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata